ועדת הכספים, כנסת 17, פרוטוקול מספר 489, 2007-08-16 11:30

סטס מיסז'ניקוב: אנחנו מחדשים את סדר היום של ועדת הכספים בנושא תקנות העיריות (כללים למינוי ועדה למילוי תפקידי ראש הרשות המקומית והמועצה) (תיקון), התשס"ז-2007.

מרגלית בוטרמן: התקנות האלו הן בעקבות משבר השכר ברשויות המקומיות והדרישה של ההסתדרות להדיח ראשי רשויות שמלינות שכר.

מרגלית בוטרמן: אנחנו מדברים על תקופות מאוד ממושכות של פגיעה בעובדים.

מרגלית בוטרמן: המשבר הזה התפרסם גם בתקשורת.

מרגלית בוטרמן: היו דיונים בבית הדין הארצי לעבודה.

מרגלית בוטרמן: הממצאים הראו שהגורמים להלנת שכר זה משבר ניהולי באופן התקציב, באופן גביית הארנונה ובאופן גביית מים מהתושבים.

מרגלית בוטרמן: נאמר לבית הדין שמשרד הפנים ישקול תקנות כדי לטפל בראשי רשויות שמלינים שכר.

אמנון כהן: כתוצאה ממה?

אמנון כהן: כתוצאה מכך שמשרד מסוים לא העביר כסף.

מרגלית בוטרמן: מדברים על שיקול דעת, על רשאי.

מרגלית בוטרמן: זה לא אוטומטי.

מרגלית בוטרמן: פרמטר אחד זה הלנת שכר של חודשיים לפחות.

מרגלית בוטרמן: במקביל לזה יש פרמטרים מצטברים של גביית ארנונה נמוכה, של גביית מים נמוכה, של גירעון שוטף של 7% או יותר..

אמנון כהן: יש סמכות לשר הפנים לפזר כל מועצה.

מרגלית בוטרמן: נכון, אבל גם בהליך בבג"ץ וגם בהליך בבית הדין לעבודה דיברו על כך שיהיה טיפול פרטני לרשויות שמלינות שכר.

אמנון כהן: ראש עיר רוצה לשלם, אבל משרד הפנים לא מעביר את הכסף.

אמנון כהן: זה לא מצב שראש עיר לא רוצה לשלם.

אמנון כהן: הוא לא קיבל את התקציבים מהממשלה.

אמנון כהן: זה לא רק ארנונה.

אמנון כהן: איזה ראש רשות רוצה להלין שכר?

אמנון כהן: זאת בעיה מובנית.

אמנון כהן: לשר הפנים יש סמכות לקבל החלטה.

אמנון כהן: אנחנו מדברים על רשויות ברמה סוציו אקונומית מאוד נמוכה.

אמנון כהן: לא כולם יכולים לשלם.

אמנון כהן: יש משפחות שלא יכולות לשלם את הארנונה שלהן בזמן ומשרד הפנים צריך לשפות את העירייה.

מרגלית בוטרמן: חוץ מהלנת שכר יש פרמטרים נוספים.

מרגלית בוטרמן: אנחנו מדברים על גביית מים נמוכה, על גביית ארנונה מאוד נמוכה.

מרגלית בוטרמן: אנחנו מדברים על 20 רשויות שידועות כרשויות מאוד בעייתיות.

מרגלית בוטרמן: חלק מהרשויות האלו לא מלינות שכר.

פיני קבלו: הרושם שלי זה ששנה לפני הבחירות אתם לא יכולים להקים ועדת חקירה, לכן אתם רוצים מכשיר נוסף על מנת לשלוח ראשי רשויות.

מרגלית בוטרמן: הנושא הזה עבר בדיקת ממשלה.

מרגלית בוטרמן: הנושא הזה עלה בעקבות הביקורת של בג"ץ ובית הדין הארצי לעבודה על הרשויות המקומיות שמלינות את השכר.

מרגלית בוטרמן: הפשרה שהושגה היא פשרה טובה.

צבי קצובר: קיצצו לי מיליון 350 אלף שקל.

צבי קצובר: זה אומר שבחודש הקרוב אני לא יכול לשלם משכורת.

צבי קצובר: משרד הפנים אישר לי את התקציב.

צבי קצובר: היה תקציב מאוזן.

צבי קצובר: אני מאוזן בשנים האחרונות.

צבי קצובר: בקיצוץ האחרון חתכו לי מיליון 350 אלף שקל.

צבי קצובר: תוך חודש או חודשיים אני נכנס למצב שאני לא יכול לשלם משכורת.

צבי קצובר: איך אפשר להגיד לרשות שמקצצים לה רטרואקטיבית שהיא לא בסדר?

יצחק ימיני: אני מכהן 36 שנים כראש רשות מקומית.

יצחק ימיני: אני הגעתי לכאן כי מאוד מקוממת אותי ההתנהגות של השלטון המקומי כלפי ראשי הרשויות.

יצחק ימיני: אנחנו נבחרנו בבחירות אישיות.

יצחק ימיני: אני לא חושב שצריך בחקיקה ללמד אותנו איך לעבוד.

יצחק ימיני: מאז שהבחירה האישית נכנסה לתוקף השלטון המקומי יציב יותר.

יצחק ימיני: באתם היום ואמרתם שאם ראש רשות לא מאשר תקציב מדיחים אותו.

יצחק ימיני: איפה אנחנו נמצאים?

יצחק ימיני: יכולים חברי המועצה להתארגן ולהצביע נגד התקציב ואז אני יודח.

יצחק ימיני: לא יכול להיות דבר כזה.

סטס מיסז'ניקוב: אם ראש העיר לא מצליח לארגן סביבו קואליציה של חברי המועצה שמצביעים בעד אז הוא צריך להיות מודח.

יצחק ימיני: הציבור בחר בי באופן אישי.

יצחק ימיני: אנחנו קבלני המשנה של הממשלה ושל הכנסת.

יצחק ימיני: אנחנו כמועצה נותנים שירות לאזרח מאז שהוא נולד עד שהוא הולך לעולמו.

יצחק ימיני: יש הרבה דברים שאנחנו מקבלים על עצמנו למרות שהשלטון המרכזי צריך לעשות את זה.

יצחק ימיני: אני מועצה מאוזנת.

יצחק ימיני: אני משלם שכר בזמן.

יצחק ימיני: אני גובה 100% ארנונה ו100% מים.

יצחק ימיני: אם הממשלה תקצץ במענק האיזון שלי 500 אלף שקל או מיליון שקל אני נכנס לרשימה הזאת.

יצחק ימיני: אי אפשר לעשות את זה בחקיקה.

יצחק ימיני: לא יכול להיות שראש רשות יעבוד כשחרב מונחת על צווארו.

יצחק ימיני: אנחנו מספיק אחראים.

גידי חממי: מכספי הארנונה של תושבים קשה להגיע לאיזון תקציבי.

גידי חממי: מי ששפר מזלו ויש לו אזורי תעשייה יכול להיות מאוזן, יכול לתת הרבה דברים שרשות אחרת לא יכולה לתת.

גידי חממי: קשה מאוד להתמודד מאז שנכנס שר פנים חדש.

גידי חממי: הדמוקרטיה נעלמה ממדינת ישראל.

גידי חממי: הציבור בוחר במישהו בבחירה אישית כדי שישרת אותו וייתן לו את השירות הטוב.

גידי חממי: פקיד בירושלים מחליט אם הוא ישרת את התושבים של אליכין או לא.

גידי חממי: אתם כנבחרי ציבור צריכים להגן עלינו בדברים האלה נגד שרירות הלב של שר הפנים.

גידי חממי: אולי זה נותן לו נקודות בפריימריז, אולי הוא יכול למנות כל מיני מקורבים שלו לוועדות קרואות.

גידי חממי: אין דין אליכין כמו דין פרדסייה.

גידי חממי: כל יישוב שונה במהות שלו.

גידי חממי: לא עיר כזאת דומה לחברתה.

גידי חממי: לא יכול להיות שמשרד הפנים או משרד האוצר מחליטים על קיצוצים כאלה ואנחנו הם אלה שצריכים לשלם את המחיר.

גידי חממי: ב2004 - גם כשנתנו לנו כל מיני כלים כאלה של הלוואות - זליכה עצר את ההליך כי הוא רצה ללכת למכרז חדש.

גידי חממי: הרשות המקומית לא יכולה לקחת הלוואה.

גידי חממי: ידיחו אותי כני אני לא יכול לשלם משכורת.

אבירם דהרי: כל מה שאני בא לבקש זה נאה דורש ונאה מקיים.

אבירם דהרי: כשמישהו מטיל עלינו חיוב אישי באיזה שהוא תחום, שידע שגם עליו אפשר להטיל חיוב אישי על אותם דברים בדיוק.

אבירם דהרי: כשמישהו רוצה להדיח מישהו, שידע שגם עליו יש את אותו שוט.

אבירם דהרי: זה הכי נוח כדי להסביר לאנשים באיזו סיטואציה ראשי ערים נמצאים.

אבירם דהרי: אני נדהם כל פעם מחדש מי מחליט על התפקוד שלנו.

אבירם דהרי: מדובר באנשים שמעולם לא ראו איך זה לשבת על הכיסא הזה, איך זה להתמודד עם כל הנתונים האלה.

אבירם דהרי: כותבים גירעון מצטבר של 15%.

אבירם דהרי: קח ראש עיר חדש כמו אבירם דהרי בקריית גת שמקבל חוב של 180 מיליון שקל.

אבירם דהרי: כולם חוץ ממנו אחראים על זה.

אבירם דהרי: הגשתי תלונה במשטרה.

אבירם דהרי: משטרת ישראל מודיעה שעבר יותר מידי זמן כדי לחקור.

אבירם דהרי: 180 מיליון שקל זה חוב מצטבר.

אבירם דהרי: מה הקשר בין הגירעון המצטבר לניהול הרשות?

אבירם דהרי: גירעון מצטבר זה משהו שהמדינה נתנה לו לקרות, זה משהו נתון.

חיים אורון: נניח שקיבלת עירייה בלי גירעון והממשלה התנהגה בסדר ואתה מקפיא שכר של חודשיים.

חיים אורון: מותר להעיף אותך?

אבירם דהרי: תלוי בסיטואציה של הרשות.

אבירם דהרי: יש רשויות שההכנסות העצמיות שלהן הן 70% ו80%.

אבירם דהרי: יש רשויות שההכנסות העצמיות שלהן הן 30%.

חיים אורון: יש תוכנית תקציבית.

אבירם דהרי: להלין שכר זה חמור בכל קנה מידה.

אבירם דהרי: השאלה מי אשם בהלנת השכר.

חיים אורון: אף פעם לא ראש העיר?

חיים אורון: תמיד מישהו אחר?

אבירם דהרי: האם אתה יודע כמה כלים יש נגד ראש העיר?

אבירם דהרי: יש חיוב אישי.

ראובן ריבלין: מה אם יהיה כתוב ששיעור הגירעון המצטבר בתקופת כהונתו של ראש העיר?

אבירם דהרי: לא רק שאני מבקש להכניס את הגירעון המצטבר, אני מבקש גם להכניס את עומס המלוות.

אבירם דהרי: אין דבר כזה גירעון מצטבר.

אבירם דהרי: אל תדברו על גירעון מצטבר, תדברו על חובות.

אבירם דהרי: חובות זה גירעון מצטבר של עומס מלוות.

אבירם דהרי: עומס מלוות זה חוב לבנקים.

אבירם דהרי: זה בדיוק כמו חוב אחר.

אבירם דהרי: מה עושות הרשויות?

אבירם דהרי: הן לוקחות הלוואה ומכסות את הגירעון המצטבר.

אבירם דהרי: עכשיו הן מקבלות פרס ניהול.

אבירם דהרי: כשמחברים את עומס המלוות והגירעון המצטבר רואים שיש רשויות שנמצאות בחובות אדירים.

אבירם דהרי: אם לא נותנים לך הלוואה אתה לא יכול לכסות את הגירעון המצטבר.

סלים ג'אבר: אני נמצא ברמה סוציו- אקונומית 3.

סלים ג'אבר: קיבלתי מועצה ממונה.

סלים ג'אבר: מאז שאני במועצה המועצה שומרת על תקציב, אין גירעון, אנחנו גובים 75% היטלי גבייה, משלמים שכר.

סלים ג'אבר: אין אצלנו הלנת שכר וחריגות שכר.

סלים ג'אבר: אנחנו פועלים על פי חוק.

סלים ג'אבר: המועצה שלנו מקבלת כל שנה פרס ממשרד הפנים על נוהל תקין, על איזון.

סלים ג'אבר: בשנה האחרונה חברי המועצה התחילו להתנכל לי כראש מועצה כיוון שלא נכנעתי לדרישות שלהם.

סלים ג'אבר: הם רוצים שאצרף שטח ציבורי לשטח הפרטי שלהם.

סלים ג'אבר: חלק מחברי המועצה רצו שאמנה עובדים פוליטיים.

סלים ג'אבר: אני לא הסכמתי.

סלים ג'אבר: זאת הסיבה שהם לא אישרו את התקציב.

סלים ג'אבר: יש לי הוכחות ואת כל העובדות על ההתנהגות של חברי המועצה.

סלים ג'אבר: יושב-ראש ועדת הכספים אומר שראש מועצה שלא יכול לעשות שלום בית בתוך המועצה שלו צריך ללכת הביתה.

סלים ג'אבר: איך תוכל לעשות שלום בית אם חבר מועצה נתפס על מעילה בכספי מועצה?

סטס מיסז'ניקוב: אמרתי שהמועצה או העירייה מתנהלת דרך ראש מועצה או עירייה.

סטס מיסז'ניקוב: אם הוא לא מצליח לנהל אותם על מנת ליצור קואליציה הוא צריך להסיק מסקנות.

סלים ג'אבר: יכולתי להיכנע לדרישות שלהם על דברים לא חוקיים.

סלים ג'אבר: אני נמצא בין הפטיש לסדן, כי אני צריך להחליט אם לעבור על החוק או להיכנע לדרישות שלהם.

נטשה אפשטיין: התקנות קובעות סט של תנאים מצטברים לרשןיות כושלות שאף אחד מהיושבים פה לא רוצה להיות תושב שלהן או מועסק שלהן.

נטשה אפשטיין: מגיע לאותו ראש רשות ללכת הביתה אם הוא הביא את העירייה לכזה מצב.

נטשה אפשטיין: 15% גירעון מצטבר ו7% גירעון שוטף זאת עירייה שלא יכולה להתקיים.

נטשה אפשטיין: היא לא תוכל להתקיים שנה הבאה.

נטשה אפשטיין: אנחנו לא מדברים רק על כך שנכנס ראש רשות חדש וזה מה שהוא קיבל, אלא על התנהלות שוטפת גרועה.

נטשה אפשטיין: אנחנו מדברים על חוסר גביית מים, על חוסר גביית ארנונה.

נטשה אפשטיין: נכנסות לכאן רשויות שלא יכולות להתקיים.

נטשה אפשטיין: מדובר על אי תשלום שכר של חודשיים ומעלה.

סטס מיסז'ניקוב: אני מציע שנדחה את המשך הדיון ואת ההצבעה למועד אחר.

סטס מיסז'ניקוב: אני רוצה לשבת עם השלטון המקומי כדי להבין מה עמדתו.

ראובן ריבלין: עדי אלדר צריך לבוא הנה.

שגית אפיק: בהחלטת ממשלה כתבו שזאת תהיה הוראת שעה.

שגית אפיק: פה הולכים לעשות את זה כהוראת קבע.

שגית אפיק: משרד הפנים צריך להחליט אם להביא את זה כהוראת שעה או לא.

סטס מיסז'ניקוב: תודה רבה, הנושא כרגע סגור.